CELEX: 62009CA0140
Language: mt
Date: 2010-06-10 00:00:00
Title: Kawża C-140/09: Sentenza tal-Qorti tal-Ġustizzja (Ir-Raba Awla) tal- 10 ta’ Ġunju 2010 (talba għal deċiżjoni preliminari mill-Tribunale di Genova — L-Italja) — Fallimento Traghetti del Mediterraneo SpA vs Presidenza del Consiglio dei Ministri ( “Għajnuna mill-Istat — Sussidji mħallsa lil impriża ta’ trasport marittimu li għandha obbligi ta’ servizz pubbliku — Liġi nazzjonali li tipprovdi għall-possibbiltà li jingħata ħlas akkont qabel l-approvazzjoni ta’ ftehim” )

31.7.2010   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 209/9
            
         Sentenza tal-Qorti tal-Ġustizzja (Ir-Raba Awla) tal- 10 ta’ Ġunju 2010 (talba għal deċiżjoni preliminari mill-Tribunale di Genova — L-Italja) — Fallimento Traghetti del Mediterraneo SpA vs Presidenza del Consiglio dei Ministri
   (Kawża C-140/09) (1)
   
   (Għajnuna mill-Istat - Sussidji mħallsa lil impriża ta’ trasport marittimu li għandha obbligi ta’ servizz pubbliku - Liġi nazzjonali li tipprovdi għall-possibbiltà li jingħata ħlas akkont qabel l-approvazzjoni ta’ ftehim)
   2010/C 209/12
   Lingwa tal-kawża: it-Taljan
   
      Qorti tar-rinviju
   
   Tribunale di Genova
   
      Partijiet fil-kawża prinċipali
   
   
      Rikorrenti: Fallimento Traghetti del Mediterraneo SpA
   
      Konvenuti: Presidenza del Consiglio dei Ministri
   
      Suġġett
   
   Talba għal deċiżjoni preliminari — Tribunale de Genova — Għajnuna mill-Istat — Kompatibbiltà mal-Artikoli 86 sa 88 KE ta’ liġi nazzjonali li tipprovdi għall-possibbiltà li tingħata għajnuna lil impriżi ta’ trasport marittimu inkarigati mill-eżekuzzjoni ta’ kuntratti ta’ servizz pubbliku fin-nuqqas ta’ ftehim bejniethom u l-amministrazzjoni u mingħajr stabbiliment ta’ kriterji speċifiċi sabiex tiġi evitata d-distorsjoni tal-kompetizzjoni
   
      Dispożittiv
   
   Id-dritt tal-Unjoni Ewropea għandu jiġi interpretat fis-sens li sussidji mħallsa f’ċirkustanzi bħal dawk tal-kawża prinċipali, skont leġiżlazzjoni nazzjonali li tipprovdi għall-pagament ta’ ħlas akkont qabel l-approvazzjoni ta’ ftehim, jikkostitwixxu għajnuna mill-Istat, jekk dawn is-sussidji jistgħu jaffettwaw il-kummerċ bejn l-Istati Membri u jkunu ta’ distorsjoni jew theddida ta’ distorsjoni tal-kompetizzjoni, u dan għandu jiġi vverifikat mill-qorti tar-rinviju.
   
      (1)  ĠU C 153, 04.07.2009.